|  |
| --- |
| бұйрығына қосымша |

Қазақстан Республикасы

Ұлттық экономика

министрлігі

Статистика комитеті

төрағасының

2017 жылғы «14» ақпан

№ 33 бұйрығымен

Бекітілген

Кәсіпорындар мен ұйымдардың конъюнктуралық зерттеуін жүргізу бойынша әдістеме

## 1-тарау. Жалпы ережелер

1. Кәсіпорындардың конъюнктуралық зерттеуін жүргізу бойынша әдістеме (бұдан әрі – Әдістеме) халықаралық стандарттарға сәйкес қалыптастырылатын және «Мемлекеттік статистика туралы» Қазақстан Республикасының Заңына сәйкес бекітілетін статистикалық әдіснамаға жатады.

2. Осы Әдістеме кәсіпорындардың ағымдағы қаржы-экономикалық жағдайын бағалауға және кәсіпорындардың экономикалық белсенділігі циклдерін болжамдауға мүмкіндік беретін қысқа мерзімді экономикалық индикаторларды алу мақсатында статистикалық ақпаратты алудың негізгі аспектілерін және әдістерін анықтайды.

3. Әдістеме Қазақстан Республикасы Стратегиялық жоспарлау және реформалар агенттігінің Ұлттық статистика бюросы және оның аумақтық органдары қызметкерлерінің статистикалық қызметте пайдалануына арналған.

4. Конъюнктуралық зерттеулер жүргізу үшін тоқсандық кезеңділіктегі жалпымемлекеттік статистикалық байқаулардың деректері пайдаланылады.

**2-тарау. Зерттеу объектілері**

5. Конъюнктуралық зерттеу мақсатты іріктеме арқылы қалыптасқан тізім арқылы кәсіпорындар бойынша жүргізіледі. Тізімге кірген кәсіпорындардың жалпы саны бас жиынтықтан кем дегенде 6% құрайды.

6. Жұмыскерлер саны, экономикалық қызмет түрі, сондай-ақ кәсіпорынның белсенділігі кәсіпорындардың тізімін қалыптастыру үшін негізгі белгі болып табылады.

7. Экономикалық қызметтің негізгі түрі бойынша конъюнктуралық зерттеулер келесі бөлімдерде жүргізіледі:

ауыл шаруашылығы;

өнеркәсіп;

құрылыс;

сауда;

көлік;

байланыс.

8. Зерттеу респонденттерге жалпымемлекеттік статистикалық байқау бойынша өз кәсіпорындарындағы жағдайға сапалы баға беретін, сондай-ақ жақын арадағы ықтимал өзгерістерді болжамдайтын сауалнама жүргізу арқылы алғашқы статистикалық деректерді алуды білдіреді. Алынған бағалаудың нәтижесінде мониторинг және кәсіпорындардың экономикалық белсенділігі циклдерін болжамдау жүзеге асырылады.

**3-тарау. Сауалнамаларды өңдеу және аналитикалық материалдары**

**дайындау**

9. Сапалық сипаттағы мәселелер бойынша респонденттерден алынған сауалнамаларды өңдеу кезінде жауаптың әр нұсқасының салыстырмалы жиілігі пайызбен есептеледі. Сондай-ақ сұрақтарға оң және теріс жауаптардың салыстырмалы жиілілік айырмасы есептеледі, ол өзгерістер индексін білдіреді және «теңгерім» деп аталады.

10. Теңгерім деп зерттелетін кәсіпорынның шаруашылық қызметінің «көбеюі» (жақсаруы) және «азаюын» (нашарлауы) көрсеткіштерін пайызбен белгілеген респонденттер үлестерінің айырмасы түсініледі. Теңгерім әртүрлі кезеңдерде зерттелетін кәсіпорындардағы өндірістік-шаруашылық қызметінің көрсеткіштеріне қатысты респонденттердің бағалауларын салыстыру мақсатында есептеледі.

11. Өзгерістер индекстері нөлдік белгіде жоғарыға және төменге ауысады. Индекстің оң белгісі экономикалық қызметтің жоғарылағанын, ал нөлдік белгіден ара қашықтық – жоғарылау шамасын білдіреді. Өзгерістер индекстері өзгерістердің бағытын және шамасын көрсетеді.

12. Экономиканың әртүрлі секторларын тоқсан сайынғы конъюнктуралық зерттеулердің нәтижелері бойынша кәсіпорындардың қаржы-шаруашылық қызметінің жағдайы туралы талдамалық материалдарды дайындау жүзеге асырылады.

**4-тарау. «Кәсіпкерлік сенімділік индексін» құру және қолдану**

13. Өнеркәсіп, құрылыс және сауда кәсіпорындарының іскерлік белсенділігін зерттеу нәтижелері экономика секторларының өткен ағымдағы және болашақтағы жағдайын сандық және сапалық бағалауды (қысқа мерзімді) алуға мүмкіндік береді.

14. Алынған деректердің негізінде саланың даму үрдісінің индикаторлары болып табылатын және кәсіпорындардағы экономикалық жағдайдың өзгеруін сипаттайтын кәсіпкерлік сенімділік индекстері құрылады.

15. Өнеркәсіпте, кәсіпкерлік сенімділік индексі үш көрсеткіштен (құрамдас бөліктерден) агрегатталады:

1) өндірілген өнім, орындалған жұмыстар мен көрсетілген қызметкердің күтүлетін көлемі;

2) дайын өнімнің негізгі түріне нақты қалыптасқан сұраныс;

3) тауарлық-материалдық қорлардың нақты көлемі

16. Кәсіпкерлік сенімділік индексі осы Әдістеменің 15-тармағында көрсетілген көрсеткіштердің өзгерістері туралы сұрақтарға жауаптардың нәтижелері бойынша есептеледі және көрсеткіштің «көбеюі» және «азаюы» белгілеген респонденттер үлесінің орташа арифметикалық «теңгерімін» білдіреді. Тауарлық-материалдық қорлар қарама-қарсы белгімен есептеледі.

17. Құрылыста кәсіпкерлік сенімділік индексі екі көрсеткіштерден (құраушылардан) агрегатталады:

1) жаңа тапсырыстардың көлемі;

2) кәсіпорындарда жұмыс істейтін жұмыскерлер санының болашақ үрдісі.

18. Саудада кәсіпкерлік сенімділік индексі үш көрсеткіштен (құраушылардан) агрегатталады:

1) экономикалық жағдайдың ағымдағы өзгерістері;

2) экономикалық жағдайдың күтілетін өзгерістері;

3) тауарлық-материалдық қорлардың нақты көлемі

19. Әр көрсеткіш үшін жауап әр көрсеткіштің «көбеюін» немесе «азаюын» белгілеген респонденттер үлесі теңгерімі есептеледі.

**5-тарау. «Экономикалық белсенділік деңгейін бағалауды»**

**құру және қолдану**

20. Экономикалық белсенділікті бағалауды есептеу диффузиялық индекс негізінде есептеледі.

Экономикалық белсенділікті бағалау кезінде алты көрсеткіші (құрамдас бөліктер) пайдаланылады:

1) Жаңа тапсырыстардың көлемі;

2) Кәсіпорында жұмыс істейтін жұмыскерлердің саны;

3) Тауарлық-материалдық қорлардың көлемі;

4) Шикізат пен материалдарды жеткізу мерзімі;

5) Келесі тоқсанда кәсіпорында жұмыс істейтін жұмыскерлердіңң саны;

6)Ауыл-шаруашылық, өнеркәсіп қызметі үшін сатылатын және өндірілетін өнім ассортиментінің көрсеткіші қолданылады, құрылыс, сауда, көлік, байланыс үшін өндірілген өнімнің, орындалған жұмыстар мен көрсетілген қызметтердің күтілетін көлемінің көрсеткіші пайдаланылады.

Экономикалық белсенділікті бағалауды есептеуге арналған барлық көрсеткіштердің салмақтар бойынша мәні бірдей.

21. Экономикалық белсенділікті бағалауға арналған диффузиялық индекс сұраққа оң жауап берген кәсіпорындар үлесінің және сұраққа бейтарап жауап берген кәсіпорындардың 0,5 үлесітерінің қосындысы болып табылады.

$$D\_{I}= K\_{p}+0,5K\_{n}$$

мұнда:

 $D\_{I} $– экономикалық белсенділік деңгейін бағалауға арналған диффузиялық индекс.

 $K\_{p}$ - «жаңа тапсырыстардың көлемі» «кәсіпорында жұмыс істейтін жұмыскерлердің саны», «тауарлық-материалдық қорлардың көлемі», «келесі тоқсанда кәсіпорында жұмыс істейтін жұмыскерлердің саны», «сатылатын және өндірілетін өндірілген өнімнің ассортименті», «өндірілген өнімнің, орындалған жұмыстардың және көрсетілген қызметтердің күтілетін көлемі» көрсеткіштері бойынша сұрақтарға оң жауап берген, «ұлғаюын» белгілеген, сондай-ақ «шикізат пен материалдарды жеткізу мерзімдері» көрсеткіші бойынша төмендеуін белгілеген кәсіпорындардың үлесі.

$K\_{n}$ - «өзгеріс жоқты» белгілеген, сұраққа бейтарап жауап берген кәсіпорындардың үлесі.

22. Сауалнамалар бойынша арналған экономикалық белсенділікті бағалауға арналған алғашқы деректер өткен жылғы өндірістің логарифмделген көлемдер бойынша өлшенеді (немесе кәсіпорында жұмыс істейтін жұмыскерлердің саны бойынша).

23. Экономикалық белсенділікті бағалауды маусымдық түзету Arima[[1]](#footnote-2) әдісімен жүзеге асырылады.

24. Экономикалық белсенділікті шоғырландырылған бағалау жиынттық ЖЖҚ-ға байланысты өнеркәсіп, ауыл шаруашылығы, құрылыс, сауда, көлік, байланыс салаларының салмақтары бойынша өлшенді.

1. Arima-уақыт қатарының деректерін талдау және болжамдауға арналған статистикалық модель. [↑](#footnote-ref-2)